
1. Uvod
U uvodu se ukratko opisuje problem koji se u radu nastoji objasniti i/ili riješiti.
1.1. Ciljevi i hipoteze
1.2. Pregled literature
1.3. Metodologija
Uvod je moguće (iako nije nužno) rastaviti na manje cjeline u kojima se npr. iznose temeljni ciljevi i hipoteze, ukazuje na postojeći opus literature o istom pitanju ili navode metode korištene pri provedbi istraživanja. Uvod ne bi trebao biti dulji od 10% cijeloga (teksta) rada.
2. Poglavlje rada
S drugim poglavljem počinje supstancijalni dio rada u kojem se obrađuje u uvodu postavljeni problem.
2.1. Poglavlje
2.2. Poglavlje
Drugo i svako drugo poglavlje rada prije Zaključka može biti rastavljeno na manje cjeline, s time da ako se rastavlja na manje cjeline svaka veća cjelina mora u sebi sadržavati barem dvije manje cjeline.
Isto tako, nije preporučljivo unositi cjeline ispod treće razine (2.1.1., 2.1.2. i sl.).
3. Način citiranja
3.1. Citiranje knjiga, članaka, poglavlja u knjigama ili radova u zbornicima skupova
U radu se koristi prilagođeni način citiranja, na način da se, kod navođenja knjiga, članaka, poglavlja u knjigama ili radova u zbornicima skupova, u pozivnoj bilješci (fusnoti) unosi prezime autora, godina objave i stranica na koju se poziva[footnoteRef:4] (vidi primjer u fusnoti), dok se u Popisu literature izvor navodi u cjelovitom obliku. [4:  Kuzelj (2026): 54. ili Kuzelj & Gradiški Barić (2026): 42.] 

Ako citirano djelo ima više od tri autora, tada se u fusnoti navodi prezime samo prvog autora i kratica et al.[footnoteRef:5] (vidi primjer u fusnoti), dok se u popisu literature djelo navodi u cjelovitom obliku. [5:  Učur et al. (2018): 27.] 

Ako se u djelu citira više djela istog ili istih autora objavljenih iste godine, tada se uz godinu izdanja dodaju i slova (abecednim redom i to prema redoslijedu citiranja u tekstu rada, tj. kraj godine pored djela koje se prvo citira u tekstu dodaje se slovo „a“, a kraj djela koje se kasnije citira u radu dodaje se slovo „b“ itd.) i to prilikom navođenja u Popisu literature i u pozivnoj bilješci (fusnoti)[footnoteRef:6] (vidi primjer u fusnoti). [6:  Usp. Kuzelj (2025a): 40. i Kuzelj (2025b): 35.] 

Ako se u radu upućuje na cijeli rad nekog autora, a ne na pojedinu stranicu, tada se u fusnoti navodi Usp. ili vidi te prezime autora i godina izdanja, bez navođenja stranica[footnoteRef:7] (vidi primjer u fusnoti). U Popisu literature rad se navodi u cjelovitom obliku. [7:  Usp. Kuzelj (2025c). Dodatno o tome vidi i Kuzelj (2025d).] 

3.2. Citiranje propisa
Propisi se u tekstu rada navode na način da ih se, pri prvom navođenju, u pozivnoj bilješci (fusnoti) navede u cijelosti, a kasnije se navodi samo naziv propisa, bez navođenja službenog glasila. Isto tako, uputno je pri prvom navođenju propisa skratiti naziv i tako ga koristiti u daljnjem tekstu rada. Npr. „U skladu s člankom 10. Zakona o radu[footnoteRef:8] (dalje: ZR)“.  [8:  Zakon o radu, Narodne novine br. 93/14, 127/17, 98/19, 151/22, 46/23, 64/23.] 

Ako se u radu poziva na više verzija istoga zakona, potrebno je to jasno naznačiti, npr. tako da se pri prvom navođenju verzija propisa točno identificira (navođenjem u fusnoti broja ili brojeva službenog glasila koji se odnose samo na tu verziju), a zatim skrati na način da se zna na koju se verziju misli. Npr. ako bi se htjelo razlikovati izvornu verziju Zakona o radu iz 2014. i trenutno važeću verziju Zakona o radu, to valja učiniti na sljedeći način: „Za razliku od uređenja navedenog pitanja u izvornoj verziji Zakona o radu iz 2014. godine[footnoteRef:9] (dalje: ZR/14) u trenutno važećoj verziji Zakona o radu[footnoteRef:10] (dalje: ZR/14-23) tom je pitanju pristupljeno na način da…“. [9:  Zakon o radu, Narodne novine br. 93/14.]  [10:  Zakon o radu, Narodne novine br. 93/14, 127/17, 98/19, 151/22, 46/23, 64/23.] 

Pri kasnijem pozivanju na navedene propise, u pozivnoj bilješci upućuje se na relevantnu odredbu verzije propisa i njezin skraćeni naziv. Npr. „Za razliku od pretpostavke postojanja radnog odnosa uspostavljene još u ZR-u/14[footnoteRef:11] u važećem zakonskom tekstu postoji i posebna pretpostavka u kontekstu rada putem digitalnih radnih platformi,[footnoteRef:12] a koja je…“. [11:  Usp. članak 10. stavak 2. ZR-a/14.]  [12:  Usp. članak 221.m ZR-a/14-23.] 

U Popisu literature obje se verzije propisa navode u cjelovitom obliku, tj. uz navođenje relevantnih brojeva službenog glasila.
3.3. Citiranje sudske prakse
Sudska praksa citira se na način da se navede: Ime suda koji je donio presudu/odluku/rješenje, Broj ili naziv presude, datum kad je donesena. 
Npr. Visoki upravni sud Republike Hrvatske, Presuda br. Usž-2668/2024-5 od 2. srpnja 2025.
Na taj se način sudska praksa navodi i u pozivnoj bilješci i to na način da se upućuje na cijelu presudu[footnoteRef:13] ili na pojedini paragraf presude.[footnoteRef:14] S time da se ime Suda koji ju je donio može skratiti u tekstu te na taj način (dosljedno) navoditi i u pozivnim bilješkama (fusnotama) i u Popisu literature. Npr. „Kao što u svojoj praksi zaključuje Visoki upravni sud Republike Hrvatske (dalje: VUSRH), proizlazi[footnoteRef:15] da…“. [13:  Usp. Visoki upravni sud Republike Hrvatske, Presuda br. Usž-2668/2024-5 od 2. srpnja 2025.]  [14:  Visoki upravni sud Republike Hrvatske, Presuda br. Usž-2668/2024-5 od 2. srpnja 2025., para 8.]  [15:  Usp. VUSRH, Presuda br. Usž-2668/2024-5 od 2. srpnja 2025.] 

Pri ponovljenom pozivanju na isti izvor sudske prakse treba razlikovati dvije situacije. Prvo, pozivna bilješka (fusnota) u kojoj se ponovno upućuje na istu presudu neposredno slijedi iza fusnote u kojoj je ona prethodno navedena, tada se koristi kratica Ibid., i eventualno dodaje paragraf na koji se poziva[footnoteRef:16] (vidi primjer u fusnoti). Drugo, ako između cjelovitog navođenja izvora sudske prakse i ponovljenog navoda postoji jedna ili više fusnota, tada se navedeni izvor sudske prakse ponovno navodi u cijelosti (kao da ga se navodi prvi put). [16:  Ibid., para 5.] 

3.4. Citiranje mrežnih izvora
Mrežni se izvori u Popisu literature navode tako da se naznači:autor (ako je poznat) i godina objave, naslov, stranica na kojoj je objavljen, datum objave (ako je poznat), uz navođenje poveznice (linka) na kojem je moguće pristupiti navedenom izvoru te, u uglatim zagradama, datum kad je autor zadnji put pristupio navedenom izvoru. 
Ako autor nekog mrežnog izvora nije poznat, umjesto prezimena i inicijalna imena autora navodi se naziv mrežne stranice na kojoj je tekst objavljen.
U pozivnoj bilješci (fusnoti) na mrežni izvor upućuje se na način da se navede prezime autora (ako je poznato) ili naziv stranice na kojoj je tekst objavljen (ako autor nije poznat) i godina objave.[footnoteRef:17] [17:  Grbić (2026). Vidi i IusInfo (2026).] 

4. Opseg rada
Dopušteni opseg rada, pisanog u ovom obrascu, iznosi ukupno: minimalno 6, a maksimalno 10 stranica (zajedno sa sažetkom i popisom literature).
Radovi većeg opsega od dopuštenog samo će se iznimno razmatrati, na obrazložen zahtjev autora i u skladu s odlukom urednika.
Radovi manjeg opsega od minimalnog (6 stranica) u pravilu se neće razmatrati.
5. Stil pisanja
Rad treba biti pisan akademskim i znanstveno-stručnim stilom, objektivno i u pasivu. 
Rad ne bi trebao biti napisan u prvom licu jednine, npr. „U radu sam istražio…“ niti u trećem licu jednine „U radu smo istražili“, nego na sljedeći način: „U radu je istraženo…“ ili „U radu se istražilo…“.
Pri uređivanju rada za objavu, nakladnik pridržava pravo jezične i stilske prilagodbe radova, bez ulaženja u sadržaj rada.
6. Prihvaćanje za objavu, 
uređivanje i recenzija
Nakon inicijalnog prihvaćanja prijavljenog sažetka i njihova prihvaćanja za izlaganje, svi pristigli cjeloviti radovi prolaze inicijalnu uredničku evaluaciju. 
Jednom pripremljena urednička knjiga prolazi recenziju dvoje znanstvenika s doktoratom iz polja prava.
Samo radovi koji budu pozitivno ocijenjeni u okviru inicijalne uredničke evaluacije i kasnije recenzije priređenoga zbornika prihvaćaju se za objavu i objavljuju u zborniku radova Aktualna pravna problematika u zdravstvu.
7. Jamstvo za izvornost rada i autorska prava
Prijavom rada za objavu u zborniku radova Aktualna pravna problematika u zdravstvu, autori jamče nakladniku i uredniku da su prijavljeni radovi isključivi rezultat njihova znanstvenog, stručnog i/ili istraživačkog rada i rasuđivanja, da su sve misli i dijelove koje su preuzeli od drugih autora na odgovarajući način citirali u pozivnim bilješkama (fusnotama) i Popisu literature te da se pri pisanju rada nisu koristili drugim izvorima osim onih navedenih u radu.
Autori zadržavaju autorska prava nad svojim radovima, dok nakladniku i uredniku pripada pravo nad zbornikom radova Aktualna pravna problematika u zdravstvu kao zbirnom djelu. Također, prijavom rada za objavu autori daju pravo nakladniku da njihove radove, uz obavezno navođenje podataka o autoru/ima, u neizmijenjenom obliku (ne uključujući eventualnu prilagodbu tehničke prirode) objavi u drugim svojim publikacijama.
Autori svoje radove mogu ponovno objaviti u publikacijama drugih nakladnika ili u vlastitoj nakladi, uz obavezno navođenje na je rad (ili izvorna verzija rada) prvi put objavljen(a) u zborniku radova Aktualna pravna problematika u zdravstvu (uz navođenje urednika, nakladnika, volumena i godine objave).
8. Zaključak 
U zaključku se iznose najvažniji nalazi provedenog istraživanja te upućuje na još neodgovorena (otvorena) pitanja za buduće istraživanje. Zaključak ne smije biti isti kao sažetak rada. 
Zaključak u pravilu ne bi smio biti većeg opsega od 15% cjelovitog rada. 

NASLOV RADA NA ENGLESKOM JEZIKU
Ime i prezime prvog autora
Ime i prezime drugog autora
Ime i prezime trećeg autora
Abstract: Unijeti tekst sažetka na engleskom jeziku.
Keywords: Navesti ključne riječi na engleskom jeziku.

